《用后村韵送陈先辈》
宋代·胡仲弓

休将心事问西邻，原宪长贫岂是贫。
黄叶落边迷去路，白云飞处倍思亲。
世间那得埋金者，原上空惭负土人。
苦语只堪吾与汝，倚庐抱恨此情均。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。